
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1902 

14 Σεπτεμβρίου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση προδιαγραφών για την εκπόνηση Μελετών 


Γεωλογικής Καταλληλότητας που συντάσσονται 

στα πλαίσια των μελετών ΓΠΣ - ΣΧΟΟΑΠ. 1 

Έναρξη παραγωγικής λειτουργίας επένδυσης της 
Εταιρείας «ΝΗΣΙ ΦΑΙΑΚΩΝ Α.Ε.». 2 


Καθιέρωση υπερωριακής εργασίας Β' εξαμήνου 2007 
για τους υπαλλήλους των Νομαρχιακών Αυτοδι¬ 
οικήσεων που ασχολούνται με τον ποιοτικό και 
ποσοτικό έλεγχο των νωπών και μεταποιημένων 


γεωργικών προϊόντων φυτικής προέλευσης. 3 

ΑΠΟΦΑΣΕΙ Σ 

Αριθμ. οικ. 37691 (1) 


Έγκριση προδιαγραφών για την εκπόνηση Μελετών Γε- 
ωλογικής Καταλληλότητας που συντάσσονται στα 
πλαίσια των μελετών ΓΠΣ - ΣΧΟΟΑΠ. 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 

Έχοντας υπόψη : 

1. Τις διατάξεις του ν. 1558/85 (ΦΕΚ 137/Α') «Κυβέρνηση 
και Κυβερνητικά όργανα». 

2. Τις διατάξεις του π.δ. 51/1988 (ΦΕΚ 19Α') «Οργανισμός 
Υ.ΠΕ.ΧΩ.Δ,Ε.». 

3. Τις διατάξεις της παρ. 8 του άρθρου 1 του ν.2508/1997. 
«Βιώσιμη ανάπτυξη και άλλες διατάξεις» (ΦΕΚ 124/Α/1997). 

4. Την υπ’ αριθμ. 16374/3696/18.6.1998 (ΦΕΚ 723/Β/15.7.1998) 
υπουργική απόφαση, «Έγκριση Προδιαγραφών για την εκ¬ 
πόνηση μελετών γεωλογικής καταλληλότητας στις προς 
πολεοδόμηση περιοχές». 

5. Την υπ’ αριθμ. 9572/1845/00 (ΦΕΚ 209/Δ7.4.2000) 
υπουργική απόφαση, «Προδιαγραφές μελετών ΓΠΣ - ΣΧΟ¬ 
ΟΑΠ» 

6. Την υπ’ αριθμ. ΔΜΕΟ/α/ο/1257/9.8.2005 (ΦΕΚ 1162Β/2005) 
υπουργική απόφαση, Έγκριση Κανονισμού Προεκτιμωμένων 
Αμοιβών μελετών και υπηρεσιών κατά τη διαδικασία της 
παρ. 7 του άρθρου 4 του ν.3316/2005”. 

7. Την αναγκαιότητα ενιαίας μεθοδολογίας εκπόνησης 
καθώς και ομοιομόρφου παρουσίασης των μελετών γεω¬ 
λογικής καταλληλότητας. 


8. Την υπ’ αριθμ. 4881 (ΦΕΚ 754/Β/19.5.2004) υπουργική 
απόφαση, «Ανάθεση αρμοδιοτήτων του Υπουργού Περιβάλ¬ 
λοντος Χωροταξίας και Δημοσίων Εργων στους Υφυπουρ¬ 
γούς Περιβάλλοντος Χωροταξίας και Δημοσίων Έργων». 

9. Την αναγκαιότητα διάθεσης των απαιτουμένων σχε¬ 
τικών στοιχείων για τον ορθολογικό σχεδίασμά ώστε να 
αποφεύγεται η ένταξη στο σχέδιο πόλης περιοχών γεω¬ 
λογικά επισφαλών έως επικινδύνων με όλες τις δυσμενείς 
κοινωνικές και οικονομικές συνέπειες, καθώς επίσης και για 
την προστασία του περιβάλλοντος και την βιώσιμη χρήση 
των γεωλογικών πόρων. 

10. Την υπ’ αριθμ. Πράξη 121 γνωμοδότηση του Κεντρικού 
Συμβουλίου Χ.Ο.Π. (συνεδρία 22η/13.6.2007) 

11. Το γεγονός ότι με την απόφαση αυτή δεν προκαλείται 
δαπάνη, αποφασίζουμε: 

Καθορίζονται τεχνικές προδιαγραφές εκπόνησης μελε¬ 
τών γεωλογικής καταλληλότητας στα πλαίσια εκπόνησης 
των μελετών ΓΠΣ - ΣΧΟΟΑΠ. 

1. Στα πλαίσια εκπόνησης των μελετών ΓΠΣ - ΣΧΟΟΑΠ 
επιβάλλεται η σύνταξη μελέτης γεωλογικής καταλληλότη¬ 
τας. Η μελέτη αυτή εκπονείται σε δυο στάδια ως εξής : 

α) Κατά την Α' Φάση της μελέτης ΓΠΣ - ΣΧΟΟΑΠ εκπονεί¬ 
ται η προκαταρκτική μελέτη γεωλογικής καταλληλότητας, 
σύμφωνα με τις Προδιαγραφές που αναλυτικά παρουσιά¬ 
ζονται στο Παράρτημα I. Οι μελέτες αυτές εκπονούνται σε 
κλίμακα 1:25.000 και γενικά στην ίδια κλίμακα που εκπονεί¬ 
ται η Α' Φάση της μελέτης ΓΠΣ - ΣΧΟΟΑΠ. 

β) Κατά την ΒΤ Φάση της μελέτης ΓΠΣ - ΣΧΟΟΑΠ, εκ¬ 
πονείται η μελέτη γεωλογικής καταλληλότητας, σύμφωνα 
με τις Προδιαγραφές που αναλυτικά παρουσιάζονται στο 
Παράρτημα II. Οι μελέτες αυτές εκπονούνται σε κλίμακα 
1:5.000 και γενικά στην ίδια κλίμακα που εκπονείται η Β’ 
Φάση της μελέτης ΓΠΣ - ΣΧΟΟΑΠ. 

2 α) Η προκαταρκτική μελέτη γεωλογικής καταλληλότη¬ 
τας εκπονείται παράλληλα με τη μελέτη Γ.Π.Σ./Σ.Χ.Ο.Ο.Α.Π.. 
Ο χρόνος εκπόνησης και έγκρισης της μελέτης γεωλογικής 
καταλληλότητας καθορίζεται σαν πρώτο στάδιο μέσα στη 
μελέτη του Γ.Π.Σ./Σ.Χ.Ο.Ο.Α.Π. 

β) Οι μελέτες γεωλογικής καταλληλότητας εκπονούνται 
από μελετητικά γραφεία που κατέχουν πτυχίο στην κα¬ 
τηγορία 20 (Γεωλογικές - Υδρογεωλογικές - Γεωφυσικές 
Μελέτες καιΈρευνες) του Μητρώου μελετητών Δημοσίων 
Εργων. 

γ) Για τις αμοιβές των γεωλογικών μελετών και εργασιών 
των μελετών ΓΠΣ - ΣΧΟΟΑΠ εφαρμόζονται όσα ορίζονται 
στη ΔΜΕΟ/α/ο/1257/9.8.2005 Απόφαση Υπουργού ΠΕΧΩΔΕ 
(ΦΕΚ 1162Β/2005), όπως ισχύει: 

- Για τον υπολογισμό της αμοιβής του χάρτη (εδάφιο Μ2- 
Α), Γεωλογικός Χάρτης Προσαρμογής και Πληροφόρησης, 
ο οποίος προέρχεται από την προσαρμογή υφιστάμενων 
γεωλογικών χαρτογραφήσεων με βάση και τις παρατη¬ 
ρήσεις από την έρευνα πεδίου, επειδή έχει προηγηθεί ο 
γεωλογικός χάρτης, εφαρμόζεται το άρθρο ΓΛΕ.4, Ειδικοί 
και Βοηθητικοί Θεματικοί Χάρτες. 

- Για τη σύνταξη του Χάρτη Κατ’ Αρχήν Γεωλογικής 
Καταλληλότητας (εδάφιο λ/2-Β), επειδή έχει προηγηθεί 
ο Γεωλογικός Χάρτης Προσαρμογής και Πληροφόρησης, 
εφαρμόζεται το άρθρο ΓΛΕ.4, Ειδικοί και Βοηθητικοί Θε¬ 
ματικοί Χάρτες. 

- Για τη σύνταξη της τεχνικής έκθεσης (παράγρ. VI) εφαρ¬ 
μόζεται άρθρο ΓΛΕ.23 δ Τεχνική Έκθεση 

- Σε επιλεγμένες θέσεις όπου η κατάσταση είναι κρίσιμη 
για τον σχεδίασμά, γίνεται επί τόπου έρευνα. Για την αμοι¬ 
βή της έρευνας αυτής εφαρμόζεται το άρθρο ΓΛΕ.10 της 
παραπάνω απόφασης, με την παρατήρηση ότι ο ελάχιστος 
αριθμός θέσεων είναι Ν=20. 

- Για οποιεσδήποτε άλλες γεωλογικές εργασίες οι οποίες 
θα εκτελεσθούν μετά από απόφαση και εντολή του Εργο¬ 
δότη καθώς και γνώμη της αρμόδιας για την έγκριση της 
μελέτης γεωλογικής καταλληλότητας υπηρεσίας, εφαρμό¬ 
ζονται όσα ορίζονται στη ΔΜΕΘ/α/ο/1257/9.8.2005 Απόφαση 
Υπουργού ΠΕΧΩΔΕ (ΦΕΚ 1162Β/2005). 

δ) Γ ια τις αμοιβές των γεωλογικών μελετών και εργασιών 
της Β1 φάσης εφαρμόζονται όσα ορίζονται στην 16374/3696 
Υ.Α. (ΦΕΚ 723Β/1998) και γενικότερα στην ισχύουσα νομο¬ 
θεσία. 

ε) Οι προκαταρκτικές μελέτες Α’ φάσης και οι μελέτες 
γεωλογικής καταλληλότητας της Β1 φάσης υποβάλλονται 
για έλεγχο και θεωρούνται από την Υπηρεσία ή το Φορέα 
που είναι αρμόδιοι για την έγκριση των αντιστοίχων πο- 
λεοδομικών σχεδίων. Οι μελέτες εγκρίνονται με την ίδια 
πράξη που εγκρίνονται τα ΓΠΣ - ΣΧΟΟΑΠ., οπότε εκδίδεται 
και γνωμάτευση για την καταλληλότητα για δόμηση της 
προς πολεοδόμηση περιοχής. 

στ) Οι μελέτες γεωλογικής καταλληλότητας που συ- 
ντάσσονται στα πλαίσια των μελετών ΓΠΣ - ΣΧΟΟΑΠ θε¬ 
ωρούνται από υπάλληλο ειδικότητας που κατά το νόμο 
έχει το δικαίωμα της σύνταξης γεωλογικών μελετών, της 
Υπηρεσίας ή του Φορέα που είναι αρμόδιοι για τη θεώρηση 
των μελετών ΓΠΣ - ΣΧΟΟΑΠ. Αν δεν υπάρχουν υπάλληλοι 
αντίστοιχης ειδικότητας στις υπηρεσίες, οι μελέτες αυτές 
διαβιβάζονται σε άλλες υπηρεσίες (που διαθέτουν το κα¬ 
τάλληλο προσωπικό) για θεώρηση. Όταν αρμόδιες είναι 
οι κεντρικές υπηρεσίες του ΥΠΕΧΩΔΕ τότε οι γεωλογικές 
μελέτες θεωρούνται από τη Δ/νση του ΥΠΕΧΩΔΕ. που είναι 
αρμόδια για τους γεωλογικούς χάρτες και τις μελέτες. 

ζ) Γ ια τις μελέτες που έχουν ήδη ανατεθεί, ο εργοδότης 
αποφασίζει εάν θα συνταχθεί μελέτη γεωλογικής καταλ¬ 
ληλότητας στην Β1 φάση. 

Γ ενικά, ισχύουν οι εξής μεταβατικές διατάξεις: 

ί) Στις μελέτες Γ.Π.Σ. - Σ.Χ.Ο.Ο.Α.Π που βρίσκονται σε 
εξέλιξη και στη σύνθεση της μελετητικής ομάδας δεν έχει 
περιληφθεί μελετητής ή γραφείο μελετών κατηγορίας 20, 
πρέπει, με βάση τις ισχύουσες διατάξεις, είτε να συμπληρω¬ 
θεί η μελετητική ομάδα, είτε να γίνει ξεχωριστή διαδικασία 
ανάθεσης με το γεωλογικό αντικείμενο. 

ϋ) Για όσες μελέτες Γ.Π.Σ. - Σ.Χ.Ο.Ο.Α.Π βρίσκονται σε 
εξέλιξη, στη σύνθεση της μελετητικής ομάδας έχει περιλη- 
φθεί μελετητής ή γραφείο μελετών, κατηγορίας 20 και το 
γεωλογικό αντικείμενο εκπονείται με βάση τις προδιαγρα¬ 
φές του ΥΑ 9572/1845/00 (ΦΕΚ 209/Δ/7.4.2000), ισχύουν οι 
παρούσες προδιαγραφές για την προκαταρκτική μελέτη. 

ϋϊ) Οι μελέτες Γ.Π.Σ. - Σ.Χ.Ο.Ο.Α.Π που βρίσκονται σε εξέ¬ 
λιξη, στη σύνθεση της μελετητικής ομάδας έχει περιλη- 


φθεί μελετητής ή γραφείο μελετών με πτυχίο κατηγορίας 
20 και το γεωλογικό αντικείμενο εκπονείται με βάση τις 
προδιαγραφές Υ.Α. 16374/3696/18.6.1998 (ΦΕΚ 723/Β/1998), 
συνεχίζουν ως έχουν. 

ΠΑΡΑΡΤΗΜΑ I 

ΠΡΟΔΙΑΓΡΑΦΕΣ ΕΚΠΟΝΗΣΗΣ ΠΡΟΚΑΤΑΡΚΤΙΚΩΝ 
ΜΕΛΕΤΩΝ ΓΕΩΛΟΓΙΚΗΣ ΚΑΤΑΛΛΗΛΟΤΗΤΑΣ 
ΣΤΑ ΠΛΑΙΣΙΑ ΜΕΛΕΤΩΝ ΓΠΣ ΚΑΙ ΣΧΟΟΑΠ 

I. ΣΚΟΠΟΣ ΤΗΣ ΜΕΛΕΤΗΣ 

Η προκαταρκτική μελέτη γεωλογικής καταλληλότητας 
στα πλαίσια του Α' Σταδίου των μελέτών ΓΠΣ και ΣΧΟΟ¬ 
ΑΠ, έχει σκοπό τον κατ’ αρχήν εντοπισμό τμημάτων κατ’ 
αρχήν καταλλήλων από γεωλογική άποψη για οικιστική ή 
άλλη συναφή με δόμηση ανάπτυξη, όπου θα διασφαλίζεται 
το δομημένο περιβάλλον από φυσικούς κινδύνους ή κιν¬ 
δύνους από ανθρώπινες επεμβάσεις και δραστηριότητες 
καθώς επίσης και περιοχών που χρήζουν διατήρησης και 
ανάδειξης του γεωπεριβάλλοντος καθώς και προστασίας 
των αξιοποιήσιμων γεωλογικών πόρων. 

II. ΑΝΤΙΚΕΙΜΕΝΟ ΤΗΣ ΜΕΛΕΤΗΣ 

Αντικείμενο της μελέτης είναι: 

• Η αναγνώριση και οριοθέτηση, (με την ακρίβεια της 
κλίμακας αναφοράς}, τμημάτων της υπό εξέταση περιοχής 
στα οποία εμφανίζονται ή είναι δυνατόν να εκδηλωθούν 
φυσικοί ή ανθρωπογενείς γεωλογικοί κίνδυνοι και η κατ’ 
αρχήν εκτίμηση του σχετικού βαθμού επικινδυνότητας σε 
κάθε τμήμα. 

• Ο διαχωρισμός της υπό εξέταση περιοχής σε ζώνες 
διαφόρου βαθμού γεωλογικής καταλληλότητας για οικι¬ 
στική ανάπτυξη και άλλες συναφείς με δόμηση χρήσεις, ο 
εντοπισμός και η οριοθέτηση τμημάτων όπου απαιτείται 
σε διάφορο βαθμό η διατήρηση του γεωπεριβάλλοντος 
και η προστασία των γεωλογικών πόρων. Οι ζώνες και τα 
τμήματα αυτά θα είναι κατηγοριοποιημένα με κλίμακες 
διαβάθμισης των γεωλογικών παραμέτρων. 

• Η υποβολή προτάσεων για τις προοριζόμενες για οι¬ 
κιστική ανάπτυξη ή άλλη συναφή με την δόμηση χρήση, 
περιοχές ως προς: 

-Την λήψη μέτρων πρόληψης ή μετρίασης των γεωλο¬ 
γικών κινδύνων 

-Την διατήρηση, αναβάθμιση και ανάδειξη γεωπεριβαλ- 
λοντικά ευαίσθητων περιοχών και της γεωλογικής κλη¬ 
ρονομιάς. 

-Την προστασία των αξιοποιήσιμων γεωλογικών πό¬ 
ρων. 

• -Την εκτέλεση περαιτέρω ερευνών με σκοπό την απο¬ 
σαφήνιση των παραπάνω. 

III. ΕΞΕΤΑΖΟΜΕΝΗ ΠΕΡΙΟΧΗ 

Η γεωλογική μελέτη εκπονείται στην έκταση εκπόνη¬ 
σης της μελέτης του ΓΠΣ ή του ΣΧΟΟΑΠ. Οι παρατηρή¬ 
σεις είναι δυνατόν να αναφέρονται σε ευρύτερη ζώνη, η 
έκταση της οποίας εξαρτάται από το εαν οι γεωλογικές 
συνθήκες της ζώνης αυτής επηρεάζουν άμεσα την προς 
μελέτη περιοχή 

IV. ΕΡΓΑΣΙΕΣ ΠΡΟΣ ΕΚΤΕΛΕΣΗ 

Γ ια την επίτευξη των στόχων της μελέτης απαιτούνται 
κατ’ ελάχιστο οι παρακάτω εργασίες: 

• Συγκέντρωση των διαθέσιμων πληροφοριών και στοι¬ 
χείων που αφορούν την περιοχή μελέτης και την ευρύτερη 
περιοχή από κάθε είδους γεωλογικές, υδρογεωλογικές, 
σεισμολογικές, εδαφοτεχνικές μελέτες και έρευνες που 
έχουν εκπονηθεί από διάφορους ιδιωτικούς ή δημόσιους 
φορείς και επιστημονικές δημοσιεύσεις από την ελληνική 
και διεθνή βιβλιογραφία, καθώς και ερμηνεία αεροφωτο- 

γραφιών για τις περιοχές ενδιαφέροντος και την ευρύτερη 
περιοχή. 

• Έρευνα πεδίου και γεωλογικές παρατηρήσεις για την 
επαλήθευση των διαθεσίμων από προγενέστερες έρευνες 
στοιχείων. 

• Επεξεργασία και αξιολόγηση του συνόλου των δε¬ 
δομένων ανάλογα με τη συμβολή τους στους άμεσους 
στόχους της μελέτης και αναγωγή τους στην κλίμακα 
σχεδιασμού. 

• Σύνταξη τεύχους της μελέτης το οποίο περιλαμβάνει: 

- Τεχνικογεωλογική Έκθεση 

- Γεωλογικό Χάρτη Προσαρμογής ή Χάρτη Γεωλογικών 
Συνθηκών 

- Χάρτη Σχετικής Γεωλογικής Καταλληλότητας 

- Σχέδια, φωτογραφίες 

• Συσχέτιση των συμπερασμάτων της γεωλογικής μελέ¬ 
της με τις απαιτήσεις της μελέτης ΓΠΣ ή ΣΧΟΟΑΠ 

• Προτάσεις για περαιτέρω έρευνες, μέτρα προστασίας 
και αντίστοιχα έργα, εφόσον κριθεί ότι απαιτούνται. 

V. ΠΕΡΙΕΧΟΜΕΝΑ ΤΕΥΧΟΥΣ ΤΗΣ ΜΕΛΕΤΗΣ 

VI. ΤΕΧΝΙΚΗ ΕΚΘΕΣΗ 

Στην τεχνικογεωλογική έκθεση περιλαμβάνονται όλα τα 
στοιχεία που έχει στη διάθεσή του ο μελετητής και που 
έχουν σχέση με το αντικείμενο της μελέτης, αφού τύχουν 
κατάλληλης επεξεργασίας. 

Αναλυτικότερα περιλαμβάνει: 

ΕΙΣΑΓΩΓΗ 

• Γίνεται αναφορά στο ιστορικό ανάθεσης, το αντικείμενο 
και το σκοπό της μελέτης, τη μεθοδολογία εκπόνησης της 
μελέτης, τη γεωγραφική θέση της έκτασης, περιγραφή της 
υπό μελέτη έκτασης και βασικά στοιχεία για τις υφιστάμε¬ 
νες πολεοδομικές ενότητες της περιοχής. 

• Δίνεται υποχρεωτικά απόσπασμα τοπογραφικού χάρτη 
κλίμακας μικρότερης από την κλίμακα αναφοράς της με¬ 
λέτης όπου θα απεικονίζεται με συνοπτικό τρόπο η θέση 
της υπό μελέτη έκτασης στην ευρύτερη περιοχή. 

Α' ΜΕΡΟΣ: ΑΝΑΛΥΣΗ ΣΤΟΙΧΕΙΩΝ 

Γίνεται κατ’ αρχήν εκτίμηση των γεωλογικών συνθηκών 
της υπό μελέτη περιοχής με βάση στοιχεία από διαθέσιμες 
σχετικές μελέτες, έρευνες και βιβλιογραφία. 

Ειδικότερα λαμβάνονται υπόψη τα παρακάτω στοιχεία: 

1. ΓΕΩΜΟΡΦΟΛΟΓΙΑ 

1.1 Ενότητες του γεωμορφολογικού αναγλύφου. 

1.2 Χαρακτηριστικά του υδρογραφικού δικτύου. 

1.3 Έκταση των λεκανών απορροής στα ανάντη. 

1.4 Γεωμορφολογικές ενότητες που σχετίζονται με αστά¬ 
θειες και πλημμυρικές καταστάσεις. 

1.5 Τεχνητές τροποποιήσεις του αναγλύφου και ιδιαίτερα 
του υδρογραφικού δικτύου. 

2. ΓΕΩΛΟΓΙΑ 

Γεωλογία της ευρύτερης περιοχής. 

Γίνεται αναφορά στη γεωλογία και την τεκτονική της 
ευρύτερης περιοχής και αναφέρεται η επιρροή τους στην 
περιοχή που ερευνάται. 

Γ εωλογία της περιοχής που ερευνάται. 

2.1 Γεωλογικοί σχηματισμοί με την ακρίβεια της κλίμακας 
αναφοράς. (Ενδεικτικές γεωλογικές τομές, εάν απαιτεί¬ 
ται) 

2.2 Σπουδαιότερα τεκτονικά χαρακτηριστικά της περιο¬ 
χής (ρήγματα, ενδεικτικά στοιχεία στρώσης, σχιστότητας 
κλπ). 

2.3 Εκτίμηση της έκτασης και του μήκους των ρηγμάτων 
και των ρηξιγενών ζωνών. Κατηγοριοποίηση των ρηγμά¬ 
των από την άποψη της ενεργότητάς τους, εάν υπάρχουν 
διαθέσιμα στοιχεία. 

3. ΥΔΡΟΛΟΓΙΑ - ΥΔΡΟΓΕΩΛΟΓΙΑ 

3.1 Δίαιτα των επιφανειακών υδάτων. Αξιόλογες πηγές. 


3.2 Υδρολιθολογικές ενότητες 

3.3 Χαρακτηριστικά υπόγειων υδροφοριών (είδος, βάθος, 
κατευθύνσεις υπόγειας ροής, παροχές, υδραυλικές παρά¬ 
μετροι κλπ), εφόσον υπάρχουν διαθέσιμα στοιχεία. 

3.4 Υδροχημικά χαρακτηριστικά επιφανειακών και υπό¬ 
γειων υδάτων, εφόσον υπάρχουν διαθέσιμα στοιχεία. Επι¬ 
σήμανση θέσεων με έντονα προβλήματα ρύπανσης των 
υδροφόρων οριζόντων ή υφαλμύρινσης από τη θάλασσα 
και εντοπισμός θέσεων με εκτεταμένες ανθρωπογενείς 
αποθέσεις. 

4. ΓΕΩΔΥΝΑΜΙΚΕΣ ΔΙΕΡΓΑΣΙΕΣ ΚΑΙ ΓΕΩΛΟΓΙΚΟΙ ΚΙΝΔΥ¬ 
ΝΟΙ 

4.1 Εντοπισμός γεωλογικών καταστροφικών φαινομένων, 
φυσικών ή οφειλόμενων σε ανθρωπογενείς επεμβάσεις 
όπως σεισμοί, κινητικότητα εδαφών, εδαφικές καθιζήσεις ή 
διογκώσεις, ρευστοποιήσεις, πλημμύρες, διαβρωτική δράση 
του νερού κ.α. 

4.2 Αίτια, προϋποθέσεις εκδήλωσης του αντιστοίχου γε¬ 
ωλογικού καταστροφικού φαινομένου και εκτιμήσεις για 
την συχνότητα εμφάνισής του. 

5. ΣΕΙΣΜΙΚΟΤΗΤΑ 

5.1 Διαθέσιμα σεισμολογικά - σεισμοτεκτονικά στοιχεία 
της ευρύτερης περιοχής και διάκριση σε ζώνες σεισμικό¬ 
τητας. 

5.2 Διαθέσιμα ιστορικά στοιχεία για την εκδήλωση κυμά¬ 
των βαρύτητας (τσουνάμι). 

6. ΤΕΧΝΙΚΟΓΕΩΛΟΓΙΚΗ ΣΥΜΠΕΡΙΦΟΡΑ ΤΩΝ ΓΕΩΛΟΓΙΚΩΝ 
ΣΧΗΜΑΤΙΣΜΩΝ 

6.1 Ομαδοποίηση των εδαφικών και βραχωδών σχηματι¬ 
σμών σε αναφορά με τα φυσικά και μηχανικά χαρακτηρι¬ 
στικά, εφοσον είναι διαθέσιμα. 

6.2 Διάκριση των τεχνικογεωλογικών ενοτήτων σε συνάρ¬ 
τηση με τις παραμέτρους των προηγούμενων εδαφίων 1 
έως 5 και περιγραφή της συμπεριφοράς τους. 

6.3 Εξετάζεται η επίδραση των τεχνικογεωλογικών συν¬ 
θηκών στην οικιστική ανάπτυξη και στις άλλες χρήσεις 

γης- 

7. ΓΕΩΛΟΓΙΚΟΙ ΠΟΡΟΙ 

Εντοπισμός των αξιοποιήσιμων γεωλογικών πόρων και 
συγκέντρωση σχετικών πληροφοριών όπως χωρική εξά- 
πλωση, συνοπτική περιγραφή των ποιοτικών και ποσο¬ 
τικών τους χαρακτηριστικών, καθεστώς εκμετάλλευσής 
τους, διαχείριση υδατικών πόρων κλπ, εφόσον υπάρχουν 
διαθέσιμα στοιχεία. 

Ειδικότερα γίνεται αναφορά στα παρακάτω : 

7.1 α) συνθήκες υδροφορίας μέσα στους διαφόρους γε¬ 
ωλογικούς σχηματισμούς, β) υδρογεωλογικές λεκάνες, 
γ) επιφανειακοί υδατοταμιευτήρες, δ) σημαντικές πηγές 
και καλλιέργειά τους, ε) περιοχές εμπλουτισμού υπογείων 
υδάτων, στ) εκμετάλλευση υδρογεωτρήσεων. 

7.2 α) βιομηχανικά ορυκτά, μεταλλεύματα και β) φυσικά 
δομικά υλικά. 

7.3 ενεργειακές πρώτες ύλες. 

8. ΓΕΩΠΕΡΙΒΑΛΛΟΝ 

Αναγνώριση και εντοπισμός σημαντικών από γεωλογι¬ 
κή περιβαλλοντική άποψη θέσεων, οι οποίες χρειάζονται 
προστασία ή ανάδειξη. 

Ειδικότερα γίνεται αναφορά στα παρακάτω : 

8.1 γεωπεριβαλλοντικά ευαίσθητες περιοχές, 

8.2 ακτές επιδεκτικές σε διάβρωση και κατολισθήσεις. 

8.3 θέσεις υποβαθμισμένου γεωλογικού περιβάλλοντος 
οι οποίες χρειάζονται βελτίωση και αναβάθμιση, 

8.4 περιοχές ιδιαιτέρου γεωεπιστημονικού ενδιαφέροντος 
(γεώτοποι). 

Β' ΜΕΡΟΣ: ΑΞΙΟΛΟΓΗΣΗ ΔΕΔΟΜΕΝΩΝ 

Προσδιορίζονται οι παράγοντες συσχετισμού των παρα¬ 
μέτρων που αφορούν στις γεωλογικές συνθήκες με τις υπό 

διαμόρφωση κατευθύνσεις της μελέτης ΓΠΣ και ΣΧΟΟΑΠ. 
Οι παράμετροι αυτές αναφέρονται στους τίτλους των κε¬ 
φαλαίων 1 έως 8 του Α' μέρους. 

• Διαμορφώνονται κριτήρια βαθμονόμησης και ακόλου¬ 
θης κατηγοριοποίησης του κάθε παραπάνω παράγοντα 
σε συνάρτηση με τις γεωλογικές παραμέτρους, που τον 
προσδιορίζουν καθώς και ενδεχόμενες άλλες προϋποθέ¬ 
σεις και περιορισμούς. Καθορίζονται κατ’ ελάχιστο τρεις 
κατηγορίες. 

• Τα κριτήρια βαθμονόμησης και ακόλουθης διάκρισης 
των κατηγοριών του κάθε παράγοντα είναι σχετικά και 
αντικατοπτρίζουν αποκλειστικά τις ιδιαιτερότητες του 
γεωλογικού καθεστώτος μέσα στα όρια κάθε περιοχής 
που ερευνάται. 

• Γίνεται διαχωρισμός της περιοχής που ερευνάται σε 
επιμέρους τμήματα κατά κατηγορίες κάθε αντιστοίχου 
παράγοντα. 

• Για κάθε τμήμα αναφέρονται επιγραμματικά τα ποσοτι¬ 
κά και τα ποιοτικά στοιχεία των γεωλογικών παραμέτρων 
που συνεισφέρουν στη βαθμονόμηση της αντίστοιχης κα¬ 
τηγορίας του κάθε παράγοντα. 

Οι παράγοντες συσχετισμού είναι οι παρακάτω: 

1. ΣΧΕΤΙΚΗ ΓΕΩΛΟΓΙΚΗ ΚΑΤΑΛΛΗΛΟΤΗΤΑ ΓΙΑ ΟΙΚΙΣΤΙΚΗ 
ΚΑΙ ΑΛΛΕΣ ΣΥΝΑΦΕΙΣ ΧΡΗΣΕΙΣ 

Προσδιορίζεται η κατ’ αρχήν γεωλογική καταλληλότη¬ 
τα για οικιστική, βιομηχανική και τουριστική ανάπτυξη, η 
οποία αποτελεί την σχετική γεωλογική καταλληλότητα 
που προκύπτει από τη βαθμονόμηση των παραμέτρων που 
την προσδιορίζουν, με βάση την αξιολόγηση των δεδομέ¬ 
νων που αναλύονται στο Α’ μέρος της μελέτης. Ομοίως 
προσδιορίζεται και η γενική γεωλογική καταλληλότητα για 
τα συνδεδεμένα με τις παραπάνω χρήσεις μεγάλα έργα 
υποδομής. 

Στο πλαίσιο του προσδιορισμού της σχετικής γεωλογι¬ 
κής καταλληλότητας, προσμετράται και η κατ’ αρχήν εκτι- 
μώμενη διαθεσιμότητα των γεωλογικών πόρων, ιδιαίτερα 
των υδατίνων, οι οποίοι είναι απαραίτητοι για τις πιθανές 
χρήσεις γης στην περιοχή αναφοράς της μελέτης. 

2. ΓΕΩΛΟΓΙΚΗ ΚΑΤΑΛΛΗΛΟΤΗΤΑ ΓΙΑ ΕΙΔΙΚΕΣ ΧΡΗΣΕΙΣ 

Διατυπώνονται εναλλακτικές προτάσεις, ως προς την κατ’ 

αρχήν γεωλογική καταλληλότητα θέσεων της περιοχής, 
που προορίζονται για υγειονομική ταφή στερεών αποβλή¬ 
των, διάθεση λυμάτων, λειτουργία κοιμητηρίων και άλλων 
ειδικών χρήσεων, με βάση τις σχετικές παραμέτρους που 
αναφέρονται στο Α’ μέρος του τεύχους της μελέτης. 

Ως γενικό κριτήριο βαθμονόμησης των διαφόρων εναλ¬ 
λακτικών θέσεων λαμβάνεται η σχετική ασφάλεια μη δι¬ 
άδοσης ρυπογόνων ουσιών στο γεωπεριβάλλον σε συ¬ 
νάρτηση με τις τιμές και/ή τις ποιοτικές κατηγορίες των 
παραμέτρων αυτών. 

3. ΔΥΝΑΜΙΚΟ ΓΕΩΛΟΓΙΚΩΝ ΠΟΡΩΝ 

Το δυναμικό των γεωλογικών πόρων μέσα στην περιο¬ 
χή που ερευνάται προσδιορίζεται σε συνάρτηση με την 
κλίμακα αναφοράς, από τις γεωλογικές παραμέτρους και 
στοιχεία που αναφέρονται στο κεφάλαιο 7 του Α’ μέρους 
της μελέτης. 

4 ΠΡΟΣΤΑΣΙΑ ΓΕΩΠΕΡΙΒΑΛΛΟΝΤΟΣ 

Ο βαθμός προστασίας και ανάδειξης του γεωπεριβάλ- 
λοντος εκτιμάται σε σχέση με τα στοιχεία και τις παρα- 
μέτρουςπου αναφέρονται στο Α’ μέρος της μελέτης και η 
εκτίμηση γίνεται με βάση τα παρακάτω κριτήρια: 

4.1 αξία των υδατίνων πόρων ως βάση για την ανάπτυξη 
οικοσυστημάτων 

4.2 επιδεκτικότητα σε φυσικές ή τεχνητές δυσμενείς γε- 
ωπεριβαλλοντικά μεταβολές 

4.3 δυνατότητα αναβάθμισης υποβαθμισμένων περιο¬ 
χών 


4.4 αισθητική και επιστημονική αξία των γεωμορφολογι- 
κών και γεωλογικών δομών 

Οι ζώνες σχετικής γεωλογικής καταλληλότητας για διά¬ 
φορες χρήσεις, οι θέσεις όπου πιέσεις στο γεωπεριβάλλον 
λόγω ειδικών χρήσεων, είναι ανεκτές υπό προϋποθέσεις και 
περιορισμούς, οι ζώνες των αξιοποιήσιμων και εκμεταλλεύ¬ 
σεων γεωλογικών πόρων, οι ζώνες ή οι θέσεις προστασίας, 
βελτίωσης και ανάδειξης του γεωπεριβάλλοντος, οριοθε- 
τούνται στο χάρτη «Κατ’ αρχήν Γεωλογικής Καταλληλό¬ 
τητας» (στοιχείο Β’ στο \/2 μέρος των προδιαγραφών), με 
ιδιαίτερη και χαρακτηριστική οριογραμμή και κωδικό γραμ- 
ματαριθμητικό σύμβολο, που προσδιορίζει αντιστοίχους το 
βαθμό της σχετικής γεωλογικής καταλληλότητας για κάθε 
προτεινόμενη χρήση γης, το βαθμό της σχετικής γεωλογι¬ 
κής καταλληλότητας για κάθε ειδική χρήση, το δυναμικό 
του κάθε γεωλογικού πόρου, τη γεωπεριβαλλοντική αξία 
της κάθε ζώνης ή θέσης. 

Γ' ΜΕΡΟΣ: ΠΡΟΤΑΣΕΙΣ 

Στην τεχνικογεωλογική έκθεση περιλαμβάνονται γενικές 
προτάσεις για την λήψη μέτρων πρόληψης ή μετρίασης των 
γεωλογικών κινδύνων για την εξασφάλιση των κατ’αρχήν 
γεωλογικά κατάλληλων περιοχών ή την ενδεχόμενη ανα¬ 
βάθμιση του επιπέδου γεωλογικής καταλληλότητας τμημά¬ 
των της περιοχής μελέτης για οικιστική ή άλλη συναφή με 
δόμηση ανάπτυξη καθώς και μέτρων που επιβάλλονται από 
την ανάγκη παράλληλης προστασίας των αξιοποιήσιμων 
γεωλογικών πόρων και του γεωπεριβάλλοντος. 

• Οι προτάσεις πρέπει να είναι διατυπωμένες κατά τρόπο 
που να διευκολύνει τον προσδιορισμό των κατευθύνσε¬ 
ων χωρικής οργάνωσης της περιοχής που ερευνάται με 
την υπόδειξη εναλλακτικών τμημάτων για οικιστική και 
άλλες προτεινόμενες χρήσεις και λαμβανομένων υπόψη 
των ειδικών όρων και περιορισμών που πρέπει να ισχύουν 
σε ζώνες αξιοποίησης γεωλογικών πόρων καθώς και πε¬ 
ριοχών ή θέσεων όπου το γεωπεριβάλλον χρήζει ειδικής 
προστασίας. 

• Τα τμήματα της περιοχής που ερευνάται διαχωρίζο¬ 
νται και χαρακτηρίζονται ως διαφόρου βαθμού κατ’αρχήν 
γεωλογικής καταλληλότητας για τις προβλεπόμενες χρή¬ 
σεις με την επισήμανση των επί μέρους προϋποθέσεων 
και περιορισμών. 

ΠΗΓΕΣ - ΒΙΒΛΙΟΓΡΑΦΙΑ 

Θα αναφέρονται τα βοηθήματα που χρησιμοποιήθηκαν 
για τη σύνταξη της μελέτης όπως γεωλογικοί χάρτες, αε¬ 
ροφωτογραφίες, μελέτες και έρευνες, επιστημονικά συγ¬ 
γράμματα και άρθρα. 

\Ι2 ΧΑΡΤΕΣ 

Τα αποτελέσματα της ανάλυσης και της αξιολόγησης των 
στοιχείων και παραμέτρων που αφορούν στη μελέτη και 
είναι δυνατόν να αποτυπωθούν, σε σχέση με την κλίμακα 
αναφοράς, θα απεικονίζονται σε σχετικούς χάρτες της 
περιοχής που ερευνάται, οι οποίοι είναι: 

Α1. Γεωλογικός Χάρτης Προσαρμογής και πληροφόρη¬ 
σης 

Ο χάρτης αυτός θα προέρχεται από την προσαρμογή 
υφιστάμενων γεωλογικών χαρτογραφήσεων με βάση και τις 
παρατηρήσεις από την έρευνα πεδίου. Η κλίμακα σύνταξης 
του γεωλογικού χάρτη προσαρμογής είναι η ίδια με αυτή 
του πολεοδόμου μελετητή στο Α'Στάδιο (1:25.000). 

Περιλαμβάνει τα αποτελέσματα της ανάλυσης των γεω- 
μορφολογικών, γεωλογικών, υδρογεωλογικών, γεωδυναμι¬ 
κών, σεισμολογικών και τεχνικογεωλογικών στοιχείων της 
περιοχής που ερευνάται καθώς και στοιχείων που αφορούν 
στους γεωλογικούς πόρους και στο γεωπεριβάλλον. 

Περιλαμβάνει επίσης τις θέσεις παρατηρήσεων ειδικού 
ενδιαφέροντος και φωτογράφησης, καθώς και τις θέσεις 
προγενεστέρων μελετών, ερευνών, επιτόπου μετρήσεων, 

γεωτρήσεων ή άλλων στοιχείων που χρησιμοποιήθηκαν για 
την εκπόνηση της μελέτης. Επιπρόσθετα ο χάρτης περι¬ 
λαμβάνει τις θέσεις ερευνών, μελετών, δράσεων και έργων 
που προτείνονται στην τεχνικογεωλογική έκθεση. 

Α2. Χάρτης Γεωλογικών Συνθηκών 

Ο χάρτης αυτός προέρχεται από γεωλογική χαρτογράφη¬ 
ση στο πεδίο και συντάσσεται αντί του προαναφερόμενου, 
μόνο στην περίπτωση κατά την οποία δεν υφίστανται στην 
περιοχή μελέτης γεωλογικές χαρτογραφήσεις, ανάλογης 
κλίμακας. Κατά τα λοιπά ο χάρτης αυτός περιλαμβάνει όσα 
αναφέρονται στην ανωτέρω παράγραφο Α1. 

Β. Χάρτης κατ’ αρχήν Γεωλογικής Καταλληλότητας 

Οριοθετούνται σε κλίμακα 1:25.000 οι παρακάτω ζώ¬ 
νες: 

- ζώνες σχετικής γεωλογικής καταλληλότητας, 

- ζώνες ή θέσεις προστασίας, βελτίωσης, ανάδειξης και 
διατήρησης του γεωπεριβάλλοντος 

- ζώνες δυναμικού εκμεταλλεύσιμων γεωλογικών πόρων 
και το είδος τους 

- ζώνες ή θέσεις όπου ειδικές χρήσεις είναι ανεκτές υπό 
προϋποθέσεις και περιορισμούς. 

Η λεπτομέρεια των παρουσιαζόμενων στοιχείων θα πρέ¬ 
πει να είναι αντίστοιχη της κλίμακας παρουσίασής τους. Για 
τη σύνταξη των χαρτών θα χρησιμοποιούνται ως υπόβαθρα 
τοπογραφικά διαγράμματα αντίστοιχης κλίμακας. 

Οι συμβολισμοί των παραπάνω χαρτών είναι για τον 
χάρτη Α1, ίδιοι με τους αντίστοιχους που παρουσιάζονται 
στο παράρτημα που αποτελεί αναπόσπαστο τμήμα των 
προδιαγραφών για την εκπόνηση μελετών γεωλογικής κα¬ 
ταλληλότητας στις προς πολεοδόμηση περιοχές που έχουν 
εγκριθεί με την Υπουργική Απόφαση αριθ. 16374/3696 (ΦΕΚ 
723Β/15.7.1998). Γ ια τον χάρτη Α2 ακολουθούνται οι συμβο¬ 
λισμοί της Δ/νσης Χαρτογράφησης του ΙΓΜΕ. Γ ια το χάρτη 
Β ισχύουν οι συμβολισμοί του Παραρτήματος I. 

ΣΧΕΔΙΑ - ΦΩΤΟΓΡΑΦΙΕΣ 

Στο τεύχος της μελέτης περιλαμβάνονται σχέδια από 
υπάρχοντα στοιχεία, και κάθε άλλη σχετική πληροφορία 
που κρίνονται απαραίτητα από το μελετητή να επισυνα- 
φθούν στη μελέτη για την πληρέστερη τεκμηρίωσή της. 

Περιλαμβάνονται επίσης έγχρωμες φωτογραφίες (ή έγ¬ 
χρωμα φωτοαντίγραφά τους) στις οποίες απεικονίζονται 
χαρακτηριστικές περιοχές της έκτασης που ερευνάται κα¬ 
θώς και επί μέρους χαρακτηριστικές θέσεις παρατηρήσεων 
που αναφέρονται στην τεχνική έκθεση. 

Οι φωτογραφίες ή τα φωτοαντίγραφά τους μεμονωμένες 
ή σε σύνθεση μεταξύ τους πρέπει να είναι, ενσωματωμένες 
στην τεχνική έκθεση κατά τρόπο που να εντάσσονται αρ¬ 
μονικά (χωρίς προεξοχές) στο αντίστοιχο τεύχος. 

ΠΙΝΑΚΑΣ 

ΣΥΜΒΟΛΙΣΜΟΙ ΧΑΡΤΗ 

ΚΑΤ’ ΑΡΧΗΝ ΓΕΩΛΟΓΙΚΗΣ ΚΑΤΑΛΛΗΛΟΤΗΤΑΣ 

Γραμματαριθμητικοί Συμβολισμοί 

Ζώνη σχετικής γεωλογικής καταλληλότητας για διά¬ 
φορες χρήσεις 

ΚΙ .3: ζώνη γεωλογικής καταλληλότητας 1ης κατηγορίας 
για την χρήση 3 

Κ.3.2: ζώνη γεωλογικής καταλληλότητας 3ης κατηγορίας 
για τη χρήση 2 

Ζώνη ή θέση προστασίας, βελτίωσης, ανάδειξης του 
γεωπεριβάλλοντος (Π) 

Ζώνη Δυναμικού αξιοποιήσιμων και εκμεταλλεύσιμων 
γεωλογικών πόρων (Γ) με τον αντίστοιχο κωδικό συμβο¬ 
λισμό 

Ζώνη ή θέση όπου ειδική χρήση (Ε.Χ.) είναι ανεκτή υπό 
προϋποθέσεις και περιορισμούς με τον αντίστοιχο κωδικό 
συμβολισμό 

Χρωματικοί Συμβολισμοί 


Οι ζώνες της σχετικής γεωλογικής καταλληλότητας απει¬ 
κονίζονται με διαφορετικό χρώμα για κάθε χρήση ξεχω¬ 
ριστά και με διαφορετική ένταση (τόνο) ανάλογα με τον 
αντίστοιχο βαθμό της σχετικής γεωλογικής καταλληλό¬ 
τητας. Επίσης, μπορεί να χρησιμοποιηθεί ράστερ για να 
παρουσιασθούν περισσότερες της μιας κατηγορίες στην 
ίδια περιοχή. 

ΠΑΡΑΡΤΗΜΑ II 

ΠΡΟΔΙΑΓΡΑΦΕΣ ΕΚΠΟΝΗΣΗΣ ΜΕΛΕΤΩΝ ΓΕΩΛΟΓΙΚΗΣ ΚΑ¬ 
ΤΑΛΛΗΛΟΤΗΤΑΣ ΣΤΑ ΠΛΑΙΣΙΑ ΜΕΛΕΤΩΝ ΓΠΣ ΚΑΙ ΣΧΟΟΑΠ 

(Β1 ΦΑΣΗ) 

I. ΣΚΟΠΟΣ ΜΕΛΕΤΗΣ 

Η παρούσα μελέτη έχει σκοπό τον καθορισμό της γε¬ 
ωλογικής καταλληλότητας των περιοχών οι οποίες από 
την Α’ Φάση της μελέτης ΓΠΣ - ΣΧΟΟΑΠ προτείνονται: 
α) για οικιστικές περιοχές (οικισμοί και άλλοι οικιστικοί 
υποδοχείς και συγκεντρώσεις), β) ως συγκεντρώσεις πα¬ 
ραγωγικές ή μεγάλες εγκαταστάσεις και τεχνικά έργα, γ) 
για άλλες θεσμοθετημένες χρήσεις ή ειδικές ρυθμίσεις (π.χ. 
ΖΟΕ), δ) για γενικά δίκτυα υποδομής (μεταφορική υποδομή, 
ύδρευση, αποχέτευση κ.λ.π), προκειμένου να διασφαλισθεί 
το δομημένο περιβάλλον από φυσικούς κινδύνους ή κιν¬ 
δύνους προερχόμενους από ανθρώπινες επεμβάσεις και 
δραστηριότητες 

II. ΠΕΡΙΕΧΟΜΕΝΟ ΜΕΛΕΤΗΣ 

Αντικείμενο της μελέτης είναι: 

• Ο εντοπισμός και διαχωρισμός από απόψεως εδαφικών 
συνθηκών, των προς δόμηση περιοχών ως κατάλληλων, ακα¬ 
τάλληλων και κατάλληλων υπό προϋποθέσεις για δόμηση. 

• Η σαφής περιγραφή των προϋποθέσεων ή και των 
αναγκαίων μέτρων βελτίωσης των εδαφών ή άλλων μέτρων 
προστασίας που απαιτούνται ούτως ώστε στις κατάλληλες 
υπό προϋποθέσεις περιοχές να καταστεί δυνατή η δόμη¬ 
ση καθώς επίσης και η κατ’ αρχήν εκτίμηση του κόστους 
λήψης των τυχόν μέτρων προστασίας σε σχέση προς την 
κλίμακα του κάθε έργου. 

• Η υποβολή προτάσεων για το είδος των περαιτέρω 
μελετών και ερευνών που απαιτούνται για την αποσαφήνιση 
της γεωλογικής καταλληλότητας των προς δόμηση περιο¬ 
χών στο βαθμό που τα στοιχεία της μελέτης γεωλογικής 
καταλληλότητας δεν επαρκούν ή για τον αποχαρακτηρισμό 
ακαταλλήλων για δόμηση περιοχών. 

• Για τις άλλες μεγάλες εγκαταστάσεις και για τα με¬ 
γάλα τεχνικά έργα που προτείνονται από τη μελέτη ΓΠΣ 
- ΣΧΟΟΑΠ θα γίνεται, στην κλίμακα της παρούσας μελέτης, 
εκτίμηση των επισφαλειών και των αναμενομένων προβλη¬ 
μάτων και θα δίνονται οι σχετικές προτάσεις. 

III. ΕΞΕΤΑΖΟΜΕΝΗ ΠΕΡΙΟΧΗ 

Ο αρμόδιος φορέας οριοθετεί το χώρο που θα ερευνηθεί 
και που η έκτασή της δεν επιτρέπεται να είναι μικρότερη 
από τις περιοχές που αναφέρονται παραπάνω στο σκοπό 
της μελέτης . Οι επί τόπου παρατηρήσεις θα αφορούν ευ¬ 
ρύτερη ζώνη, η έκταση της οποίας εξαρτάται από το βαθμό 
που οι γεωλογικές συνθήκες της ζώνης αυτής επηρεάζουν 
άμεσα την προς μελέτη περιοχή. 

IV. ΕΡΓΑΣΙΕΣ ΠΡΟΣ ΕΚΤΕΛΕΣΗ 

Για την επίτευξη των στόχων της μελέτης απαιτούνται 
κατ’ ελάχιστο οι παρακάτω εργασίες: 

• Συγκέντρωση των πληροφοριών και στοιχείων που αφο¬ 
ρούν την περιοχή μελέτης και την ευρύτερη περιοχή από 
κάθε είδους γεωλογικές, υδρογεωλογικές, σεισμολογικές, 
εδαφοτεχνικές μελέτες και έρευνες που έχουν εκπονηθεί 
από διάφορους ιδιωτικούς ή δημόσιους φορείς και επιστη¬ 
μονικές δημοσιεύσεις από την Ελληνική και διεθνή βιβλιο¬ 
γραφία. Η συγκέντρωση και αξιολόγηση αεροφωτογραφιών 
για τις περιοχές ενδιαφέροντος και την ευρύτερη περιοχή 
κρίνεται επίσης απαραίτητη. 

• Αξιολόγηση των παραπάνω στοιχείων ανάλογα με τη 
συμβολή τους στους άμεσους στόχους της μελέτης. 

•Έρευνα πεδίου και γεωλογική χαρτογράφηση της προς 
μελέτη περιοχής. 

• Επεξεργασία και αξιολόγηση του συνόλου των δεδο¬ 
μένων και με βάση αυτή, σύνταξη χάρτη γεωλογικής κα¬ 
ταλληλότητας. 

• Σύνταξη της σχετικής τεχνικής έκθεσης. 

V. ΠΕΡΙΕΧΟΜΕΝΑ ΤΕΥΧΟΥΣ ΤΗΣ ΜΕΛΕΤΗΣ 

Το τεύχος της μελέτης γεωλογικής καταλληλότητας 
πρέπει να περιλαμβάνει: 

- Τεχνική Έκθεση 

- Χάρτες 

- Σχέδια - Φωτογραφίες 

ν.1 Τεχνικογεωλογική έκθεση 

Στην τεχνική έκθεση θα περιληφθούν όλα τα στοιχεία 
που έχει στη διάθεσή του ο μελετητής και που έχουν σχέση 
με το αντικείμενο της μελέτης, αφού τύχουν κατάλληλης 
επεξεργασίας. 

Αναλυτικότερα θα περιλαμβάνει: 

α. ΕΙΣΑΓΩΓΗ 

• Θα περιλαμβάνει το ιστορικό ανάθεσης, το αντικείμενο 
και το σκοπό της μελέτης, τη μεθοδολογία εκπόνησης της 
μελέτης, τη γεωγραφική θέση της έκτασης, περιγραφή 
της έκτασης. 

• Θα περιλαμβάνεται υποχρεωτικά απόσπασμα χάρτη 
μικρότερης κλίμακας στο οποίο θα απεικονίζεται η θέση 
της προς μελέτη έκτασης τοποθετημένη στην ευρύτερη 
περιοχή. 

• Εφόσον διαπιστωθεί στο χάρτη αυτό ότι η προς μελέτη 
περιοχή βρίσκεται σε γειτονία ή διασχίζεται από υδατορέμ- 
ματα τότε σημειώνονται σε χάρτη κατάλληλης κλίμακας 
τα όρια των λεκανών απορροής τους. 

β. ΓΕΩΜΟΡΦΟΛΟΓΙΑ 

• Θα γίνεται κατ’ αρχήν γενική περιγραφή της γεωμορ¬ 
φολογίας της προς μελέτη περιοχής και η σύνδεσή της με 
γεωμορφολογικές δομές της ευρύτερης περιοχής. 

• Θα περιγράφονται οι ενότητες του γεωμορφολογικού 
αναγλύφου από τις οποίες απαρτίζεται η περιοχή με ποσο¬ 
τικά στοιχεία όπου είναι δυνατόν (εδαφικές κλίσεις κ.λπ.). 

• Θα περιγράφονται τα χαρακτηριστικά του υδρογραφι- 
κού δικτύου και οι τεχνητές τροποποιήσεις που έχει τυχόν 
υποστεί. 

• Θα αναλύονται όλες εκείνες οι γεωμορφολογικές διερ¬ 
γασίες που καθορίζουν την ύπαρξη σταθερής ή διαχρονικά 
μεταβαλόμενης τοπογραφίας. Ιδιαίτερα θα εκτιμηθεί κατά 
πόσον η γεωμορφολογία της περιοχής υπόκειται σε μετα¬ 
βολές οι οποίες οφείλονται σε γεωδυναμικές διεργασίες και 
ανθρώπινες παρεμβάσεις ή σε συνδυασμό αυτών όπως έλ¬ 
λειψη ευστάθειας φυσικών πρανών, ερπυσμούς εδαφών, κα¬ 
τολισθήσεις κλιτύων, φαινόμενα αποσάθρωσης - διάβρωσης 
(επενέργειες της θάλασσας και των χείμαρρων - ποταμών), 
καρστικοποίησης καθώς και ανθρώπινες δράσεις, όπως δανει- 
οληψίες, λατομεία, απορρίψεις μπάζων, επιχωματώσεις κ.α. 

γ. ΓΕΩΛΟΓΙΑ 

Γεωλογία της ευρύτερης περιοχής: 

Αναφέρονται επιγραμματικά τα στοιχεία για τη γεωλογία 
της ευρύτερης περιοχής όπως έχουν προκύψει από την 
Προκαταρκτική Μελέτη Γεωλογικής καταλληλότητας του 
ΓΠΣ - ΣΧΟΟΑΠ. Ειδικότερα: 

• Θα αναφέρονται οι γεωλογικές συνθήκες που επικρα¬ 
τούν στην ευρύτερη περιοχή και επηρεάζουν άμεσα την 
προς μελέτη περιοχή. 

• Θα ερευνάται η σχέση μεταξύ των λεπτόμερεστέρων 
τεκτονικών δομών (ασυνέχειες, ρήγματα, μικροπτυχές, κ.λπ.) 
που τυχόν συναντώνται στη στενή περιοχή με τις μακροδο¬ 
μές που εμφανίζονται στην ευρύτερη περιοχή (ρηξιγενείς 
ζώνες, μεγάλες πτυχώσεις κ.ά.) 


Γ εωλογία της προς μελέτη περιοχής: 

• Θα προσδιορίζονται και θα οριοθετούνται στον αντί¬ 
στοιχο χάρτη, οι γεωλογικοί σχηματισμοί, που συναντώνται 
επιφανειακά στην περιοχή. 

• Θα εκτιμάται με βάση τις επιτόπου παρατηρήσεις και 
τα άλλα υπάρχοντα στοιχεία, η λιθολογική σύσταση μέχρι 
το βάθος των 20 μέτρων, όπου τούτο είναι δυνατόν και 
όπως συνάγεται από τη γεωλογική δομή της ευρύτερης 
περιοχής. Ιδιαιτέρως θα εκτιμάται το βάθος του γεωλογι¬ 
κού υποβάθρου. 

• Θα προσδιορίζονται τα σπουδαιότερα τεκτονικά χα¬ 
ρακτηριστικά της περιοχής και θα εκτιμάται ο βαθμός επί¬ 
δρασής τους στη δόμηση. 

• Θα εκτιμάται ο βαθμός εξαλλοίωσης, διαγένεσης, απο¬ 
σάθρωσης, διάρρηξης και κερματισμού των διαφόρων λι- 
θολογικών σχηματισμών. Γενικότερα θα εκτιμάται η φυσική 
κατάσταση των επιφανειακών βραχωδών και εδαφικών 
σχηματισμών και η αναμενόμενη συμπεριφορά τους για 
το αντικείμενο της μελέτης. 

δ. ΥΔΡΟΛΟΓΙΑ - ΥΔΡΟΓΕΩΛΟΓΙΑ 

Αναφέρονται επιγραμματικά τα στοιχεία για την υδρο¬ 
λογία και υδρογεωλογία της ευρύτερης περιοχής όπως 
έχουν προκύψει από την Προκαταρκτική Μελέτη Γεωλογι- 
κής καταλληλότητας του ΓΠΣ - ΣΧΟΟΑΠ. Ειδικότερα, για 
τις προς μελέτη περιοχές, τα στοιχεία αυτά θα συμπλη¬ 
ρώνονται ως εξής: 

• Θα εξετάζεται σε γενικές γραμμές η δίαιτα των επι¬ 
φανειακών νερών όπως η λεκάνη απορροής, η κατεύθυνση, 
η συγκέντρωση, απορρόφηση η εκβολή των επιφανειακών 
νερών και θα καταγράφονται πιθανές πηγές, κυρίως σε 
πόδες ή πλευρές πρανών. 

• Θα γίνονται με βάση τα διαθέσιμα στοιχεία, κατ’ αρχήν 
εκτιμήσεις για το πλεόνασμα νερού το οποίο αναμένεται 
να κατεισδύει στο υπέδαφος καθώς και το ποσοστό το 
οποίο θα απορρέει επιφανειακά. Εφόσον υπάρχουν διαθέ¬ 
σιμα στοιχεία από προηγούμενες μελέτες θα δίνονται οι 
υδραυλικές παράμετροι, των υδρολιθολογικών ενοτήτων. 

• Θα γίνεται εκτίμηση της υδροπερατότητας των λιθολο- 
γικών σχηματισμών της υπό μελέτη περιοχής με βάση τις 
επιτόπου μακροσκοπικές παρατηρήσεις και τα υπάρχοντα 
στοιχεία και βιβλιογραφικά δεδομένα. 

• Θα εκτιμάται το βάθος του υδροφόρου ορίζοντα, με 
βάση στοιχεία από γεωτρήσεις και φρέατα της περιοχής, 
αν υπάρχουν, καθώς και εκτίμηση των πιθανών κατευθύν¬ 
σεων της υπόγειας ροής όπου αυτό είναι δυνατόν. 

• Θα δίνεται η εκτίμηση του υδάτινου δυναμικού της πε¬ 
ριοχής όσο και των δυνατοτήτων υδροδότησής της καθώς 
και προτάσεις για την πληρέστερη δυνατή εκμετάλλευση 
της υδροφορίας της ευρύτερης περιοχής. 

• Θα επισημαίνονται εφόσον αναφέρονται σε διαθέσιμες 
μελέτες - έρευνες, οι υδροχημικές ιδιότητες των επιφανεια¬ 
κών και υπογείων υδάτων όπως ΡΗ, αλατότητα, διαβρωτική 
ικανότητα κ.ά., καθώς και περιπτώσεις τυχόν μολύνσεως 
και ρυπάνσεως των υδροφόρων οριζόντων από την εισδο¬ 
χή ουσιών (λύματα - χημικά) στα υπόγεια νερά ή από τη 
θάλασσα στις παράκτιες περιοχές λόγω υπεραντλήσεων, 
και θα γίνονται προτάσεις για την διάθεση των αποβλήτων 
με υδρολιθολογικά κριτήρια. 

ε. ΣΤΟΙΧΕΙΑ ΣΕΙΣΜΙΚΟΤΗΤΑΣ - ΕΔΑΦΙΚΗΣ ΣΕΙΣΜΙΚΗΣ 
ΕΠΙΚΙΝΔΥΝΟΤΗΤΑΣ 

Αναφέρονται επιγραμματικά τα στοιχεία για τη σεισμι¬ 
κότητα της ευρύτερης περιοχής όπως έχουν προκύψει από 
την Προκαταρκτική Μελέτη Γ εωλογικής καταλληλότητας 
του ΓΠΣ - ΣΧΟΟΑΠ.. Επιπρόσθετα: 

• Θα εκτιμάται η εδαφική σεισμική επικινδυνότητα της 
περιοχής μελέτης με βάση τα στοιχεία των επιτόπου μα¬ 
κροσκοπικών παρατηρήσεων και άλλων διαθέσιμων σχε¬ 
τικών πληροφοριών και θα γίνει καταρχήν κατάταξη των 

εδαφών σύμφωνα με τις κατηγορίες του ισχύοντα αντισει¬ 
σμικού κανονισμού. 

• Είναι απαραίτητο να αναφέρονται στοιχεία αν υπάρ¬ 
χουν από τη συμπεριφορά των κατασκευών σε προηγού¬ 
μενους σεισμούς. 

στ. ΤΕΧΝΙΚΟΓΕΩΛΟΓΙΚΗ ΣΥΜΠΕΡΙΦΟΡΑ ΤΩΝ ΓΕΩΛΟΓΙ¬ 
ΚΩΝ ΣΧΗΜΑΤΙΣΜΩΝ 

• Θα εκτιμάται η τεχνικογεωλογική συμπεριφορά των γε¬ 
ωλογικών σχηματισμών της προς μελέτη περιοχής με βάση 
τις επιτόπου μακροσκοπικές παρατηρήσεις, τα υπάρχοντα 
στοιχεία από προηγούμενες έρευνες στην περιοχή καθώς 
και τη σχετική βιβλιογραφία. 

• Θα γίνεται συσχετισμός των τεχνικογεωλογικών παραμέ¬ 
τρων των βραχωδών και εδαφικών σχηματισμών όπως βαθ¬ 
μού εξαλλοίωσης και αποσάθρωσης, βαθμού διαγένεσης, συ¬ 
νεκτικότητας, κοκκομετρικής διαβάθμισης, διαβρωσιμότητας, 
βαθμού διάρρηξης και κερματισμού, καρστικοποίησης κ.ά, με 
τη φυσικομηχανική τους συμπεριφορά. Θα γίνει ομαδοποίηση 
των σχηματισμών αυτών σε σχέση με τα ομοειδή τεχνικογε- 
ωλογικά χαρακτηριστικά που εμφανίζουν. 

• Θα γίνεται εντοπισμός και οριοθέτηση στο χάρτη γεω¬ 
λογικών συνθηκών, για τμήματα της προς μελέτη περιοχής 
στα οποία βρίσκονται σε εξέλιξη ή υπάρχει εν δυνάμει 
κίνδυνος να εμφανιστούν, φυσικά ή οφειλόμενα σε ανθρω- 
πογενείς επεμβάσεις γεωλογικά καταστροφικά φαινόμενα 
όπως π.χ. αστοχία πρανών και κατολισθήσεις, αποκολλήσεις 
και καταπτώσεις βραχωδών όγκων, ερπυσμοί, καθιζήσεις 
λόγω παρουσίας χαλαρών εδαφών ή υπογείων καρστικών 
εγκοίλων ή άντλησης των υπογείων υδάτων, πλημμύρες 
από ασυνήθεις υψηλές βροχοπτώσεις σε συνδιασμό με την 
παρουσία ρεμάτων ή από παλιρροϊκά κύματα, διογκώσεις 
και ρευστοποίηση εδαφών κ.ά. 

• Θα συσχετίζονται οι συνθήκες θεμελίωσης των κατασκευ¬ 
ών με την τεχνικογεωλογική συμπεριφορά των γεωλογικών 
σχηματισμών και θα αναλύονται οι επιπτώσεις των υπαρκτών 
ή δυνητικών γεωλογικών κινδύνων και συναφών καταστρο¬ 
φικών φαινομένων. Θα αναφέρονται οι συνθήκες οι οποίες 
ευνοούν την εμφάνιση και ανάπτυξη των φαινομένων αυτών 
καθώς και εκτιμήσεις με βάση τα διαθέσιμα στοιχεία, για την 
ένταση και τη συχνότητα εμφάνισής τους. 

• Θα επισημαίνονται κατ’ αρχήν ενδεχόμενα προβλήμα¬ 
τα αστάθειας που μπορεί να εμφανίζονται στα ορύγματα 
εκσκαφών σε συσχετισμό με τα τεχνικογεωλογικά χαρα¬ 
κτηριστικά των γεωλογικών σχηματισμών και το βάθος του 
υδροφόρου ορίζοντα. 

• Θα γίνεται εκτίμηση των τυχόν αναμενόμενων ανεπιθύ¬ 
μητων αλλαγών του βάθους του υδροφόρου ορίζοντα και 
θα γίνονται προτάσεις για την αποφυγή τους ιδιαίτερα σε 
σχέση με πιθανές εισροές νερού σε εκσκαφές. 

• Τέλος θα γίνεται καταγραφή και περιγραφή εκείνων 
των έργων, ανεξάρτητα κλίμακας, των οποίων η σημερινή 
κατάσταση και συμπεριφορά στο παρελθόν κρίνεται ότι 
είναι ενδεικτική τυχόν δυσμενών τεχνικογεωλογικών συν¬ 
θηκών που επικρατούν στην περιοχή ή σε τμήμα της. (Θα 
αναφέρονται παραδείγματα). 

ζ. ΓΕΩΛΟΓΙΚΗ ΚΑΤΑΛΛΗΛΟΤΗΤΑ 
Ιδιαίτερη προσοχή πρέπει να δίνεται στο χαρακτηρισμό 
των διαφόρων τμημάτων της προς μελέτη περιοχής ως 
προς την γεωλογική τους καταλληλότητα. 

Για το λόγο αυτό θα πρέπει να γίνεται πλήρως αιτιο¬ 
λογημένη κατάταξη των τμημάτων της περιοχής ενδιαφέ¬ 
ροντος σε τρεις (καταρχήν) κατηγορίες καταλληλότητας: 

α) κατάλληλων για δόμηση, 

β) κατάλληλων για δόμηση υπό προϋποθέσεις (π.χ. κα¬ 
τασκευή προτεινομένων προστατευτικών έργων ή λήψη 
άλλων μέτρων προστασίας) και 

γ) ακατάλληλων για δόμηση πάντοτε σύμφωνα με τα 
υπάρχοντα στοιχεία. 


Όταν λείπουν βασικά στοιχεία ώστε να μην μπορεί να 
γίνει ακριβής χαρακτηρισμός ενός ή περισσοτέρων τμημά¬ 
των από πλευράς γεωλογικής καταλληλότητας, αυτό θα 
επισημαίνεται στην Τεχνική έκθεση και τα τμήματα αυτά θα 
κατατάσσονται σε μία τέταρτη κατηγορία, της αμφίβολης 
καταλληλότητας για δόμηση. 

Για την κατάταξη μιας περιοχής στην κατηγορία ακα¬ 
τάλληλης για δόμηση, θα πρέπει να υπάρχουν ιδιαίτερα 
δυσμενείς συνθήκες θεμελίωσης (ανεπαρκής ευστάθεια 
ως προς πιθανές κατολισθήσεις ή μετακινήσεις εδαφικών 
ή βραχωδών μαζών, υπερβολικά μεγάλες καθιζήσεις κ.λπ.) 
που δεν μπορούν να αντιμετωπισθούν ή που η αντιμετώπισή 
τους συνεπάγεται υπερβολικά μεγάλη δαπάνη. 

στ. ΠΡΟΤΑΣΕΙΣ 

• Οι προτάσεις θα πρέπει να είναι επαρκώς τεκμηριω¬ 
μένες και διατυπωμένες με σαφήνεια ώστε να μπορεί να 
γίνει άμεση αξιοποίησή τους. 

• Ιδιαίτερα για την περίπτωση των κατάλληλων υπό 
προϋποθέσεις ή αμφίβολης καταλληλότητας περιοχών, θα 
πρέπει να επισημαίνεται το είδος, η θέση και ενδεικτικά 
οι ποσότητες των προτεινομένων πρόσθετων ερευνών και 
μελετών, ή των έργων και μέτρων προστασίας που απαι¬ 
τούνται στη συνέχεια ώστε να καθίσταται κάθε παρόμοια 
περιοχή ασφαλής και να χαρακτηρίζεται σαν κατάλληλη 
για δόμηση. 

• Οι προτάσεις για τις παραπάνω εξειδικευμένες μελέτες 
- έρευνες και επί μέρους έργα και μέτρα προστασίας θα 
λαμβάνουν υπόψη το είδος της οικιστικής χρήσης (π.χ. Α’ 
ή Β’ κατοικία, ΒΙΠΑ κ.λπ) και τη σπουδαιότητα των προς 
ανέγερση δομημάτων (π.χ. πολυόροφες ή διόροφες οικοδο¬ 
μές βιομηχανικές μονάδες αντίστοιχα κ.λπ.) σε συνάρτηση 
πάντοτε με τις τεχνικογεωλογικές συνθήκες που επικρα¬ 
τούν κατά περίπτωση. 

η. ΠΗΓΕΣ - ΒΙΒΛΙΟΓΡΑΦΙΑ 

Θα αναφέρονται τα βοηθήματα που χρησιμοποιήθηκαν 
για τη σύνταξη της μελέτης και συγκεκριμένα: 

• Οι γεωλογικοί χάρτες, ο εκδότης τους, ο συντάκτης 
τους και οι χρονολογίες σύνταξης και έκδοσης. 

• Οι αεροφωτογραφίες, η προέλευσή τους η κλίμακα και 
η χρονολογία αεροφωτογράφησης. 

• Οι μελέτες και έρευνες, οι συντάκτες τους, οι φορείς 
που είχαν την ευθύνη εκπόνησης τους και οι χρονολογίες 
κατά τις οποίες υποβλήθηκαν. 

• Τα επιστημονικά συγγράμματα και άρθρα, οι συγγραφείς 
και οι εκδότες τους και η χρονολογία έκδοσής τους. 

θ. ΠΑΡΑΡΤΗΜΑ 

Στο παράρτημα θα παρουσιάζονται σχέδια, γεωλογικές 
τομές σε κλίμακα ανάλογη με την κλίμακα του γεωλογικού 
χάρτη, σκαριφήματα, τεκτονικά διαγράμματα, φωτογραφίες 
και κάθε άλλη σχετική πληροφορία ή στοιχεία που κρίνο- 
νται απαραίτητα από το μελετητή να επισυναφθούν στη 
μελέτη για την πληρέστερη τεκμηρίωσή της. Οπωσδήποτε 
θα περιλαμβάνονται στο παράρτημα και φωτογραφίες στις 
οποίες θα παρουσιάζεται συνοπτικά το σύνολο κατά το 
δυνατόν της προς μελέτη έκτασης. 

\/.2 Χάρτες 

Όλα τα στοιχεία των παρατηρήσεων της επιτόπου μα¬ 
κροσκοπικής έρευνας της αξιολόγησης των προγενεστέ¬ 
ρων εργασιών και της σχετικής βιβλιογραφίας που είναι 
δυνατόν να αποτυπωθούν θα απεικονίζονται σε χάρτες της 
προς μελέτη περιοχής, οι οποίοι θα είναι: 

• Χάρτης πληροφόρησης 

Θα περιλαμβάνει τις θέσεις παρατηρήσεων ειδικού εν¬ 
διαφέροντος, τυχόν δειγματοληψίας ή επιτόπου μετρήσε¬ 
ων, γεωτρήσεων, φωτογράφησης και μελετών, ερευνών ή 
στοιχείων που χρησιμοποιήθηκαν για την εκπόνηση της 

μελέτης. Επίσης θα απεικονίζονται οι θέσεις και το είδος 
των προτεινομένων ερευνών και μελετών ή έργων. 

• Χάρτης γεωλογικών συνθηκών και τεχνικογεωλογικών 
στοιχείων 

Θα περιλαμβάνει την οριζόντια εξάπλωση των γεωλογι¬ 
κών σχηματισμών, τα τεκτονικά τους χαρακτηριστικά, τα 
υδρογεωλογικά στοιχεία της περιοχής, την οριοθέτηση τμη¬ 
μάτων ή τη σημείωση θέσεων με ιδιαίτερα τεχνικογεωλογικά 
χαρακτηριστικά ή εμφάνιση γεωλογικών και άλλων συναφών 
κινδύνων και την απεικόνιση των στοιχείων του υδρογραφι- 
κού δικτύου και την οριοθέτηση με την μεγαλύτερη δυνατή 
ακρίβεια των τμημάτων ή των θέσεων οι οποίες έχουν υπο- 
στεί τεχνητές αλλοιώσεις ή έχουν επιχωματωθεί 

• Χάρτης γεωλογικής καταλληλότητας 

Θα οριοθετούνται με την μεγαλύτερη δυνατή ακρίβεια 
τα τμήματα της προς μελέτη περιοχής τα οποία κατατάσ¬ 
σονται σε κάθε μία από τις κατηγορίες που αναφέρονται 
στο αντίστοιχο κεφάλαιο της μελέτης. Εάν υπάρχουν πε¬ 
ρισσότερα από ένα τμήματα τα οποία χαρακτηρίζονται 
κατάλληλα υπό προϋποθέσεις, αμφιβόλου καταλληλότητας 
ή ακατάλληλα για οικιστική ανάπτυξη, θα προσδιορίζονται, 
εκτός από το βασικό σχετικό σύμβολο και με αύξοντα αριθ¬ 
μό ο οποίος θα αντιστοιχεί στους διαφορετικούς λόγους 
χαρακτηρισμού του κάθε τμήματος από πλευράς γεωλο¬ 
γικής καταλληλότητας. 

Η σύνταξη των παραπάνω χαρτών θα γίνεται σε κλίμακα 
1:5000. Η λεπτομέρεια και η ακρίβεια των παρουσιαζόμε- 
νων στοιχείων θα πρέπει να είναι αντίστοιχη της κλίμακας 
παρουσίασής τους. Για τη σύνταξη των χαρτών θα χρη¬ 
σιμοποιούνται σαν υπόβαθρα τοπογραφικά διαγράμματα 
αντίστοιχης κλίμακας. 

Για τους συμβολισμούς των χαρτών ισχύουν όσα σχε¬ 
τικά ορίζονται στο Παράρτημα I της υπ’ αριθμ. 16374/3696 
υπουργικής απόφασης (ΦΕΚ 723Β/1998). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Σεπτεμβρίου 2007 

Ο ΥΦΥΠΟΥΡΓΟΣ 

ΣΤΑΥΡΟΣ ΚΑΛΟΓΙΑΝΝΗΣ 
-♦- 

( 2 ) 

Έναρξη παραγωγικής λειτουργίας επένδυσης της 
Εταιρείας «ΝΗΣΙ ΦΑΙΑΚΩΝ Α.Ε.». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΙΟΝΙΩΝ ΝΗΣΙΩΝ 

1. Με την υπ' αριθμ. ΙΕ/8504/Π 11/1/00119/ν. 2601/1998 
/12.7.2007 απόφαση του Γενικού Γραμματέα Περιφέρειας 
Ιόνιων Νησιών, διαπιστώθηκε η έναρξη της παραγωγικής 
λειτουργίας επένδυσης της εν θέματι εταιρείας που ανα- 
φέρεται στον εκσυγχρονισμό ολοκληρωμένης μορφής της 
υφιστάμενης ξενοδοχειακής μονάδας Α' τάξης (ΞΕΝΟΔΟ¬ 
ΧΕΙΟ ΒΑΣΙΛΕΙΑ), δυναμικότητας 33 δωματίων 54 κλινών, στη 
θέση Αχαράβη του Δήμου Θιναλίων Νομού Κερκύρας. 

2. Εγκρίνουμε την καταβολή του υπολοίπου της επιχορή¬ 
γησης ποσού σαράντα χιλιάδων εκατόν σαράντα τριών € 
(40.143 €). Το ποσό αυτό προκύπτει μετά την παρακράτηση 
4%ο, δηλαδή ποσού εκατόν εξήντα δύο (162) €, σύμφωνα με 
το άρθρο 8, παρ. 22 του ν. 2601/1998 για επιχορήγηση ποσού 
σαράντα χιλιάδων τριακοσίων πέντε (40.305) €. 

3. Ημερομηνία έναρξης παραγωγικής λειτουργίας της 
επένδυσης ορίζεται η 28.12.2006. 

4. Ομόφωνη γνωμοδότηση της Περιφερειακής Γνωμοδο- 
τικής Επιτροπής (πρακτικά 81 ης συνεδρίασης / 23.7.2007) 
της παρ. 15 του άρθρου 7 του ν. 3299/2004. 


Η περίληψη αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 12 Σεπτεμβρίου 2007 

Με εντολή Γ ενικού Γ ραμματέα Περιφέρειας 
Ο Προϊστάμενος 
ΕΥΓΕΝΙΟΣ ΣΑΜΟΪΛΗΣ 

-♦- 

Αριθμ. 8573 (3) 

Καθιέρωση υπερωριακής εργασίας Β' εξαμήνου 2007 
για τους υπαλλήλους των Νομαρχιακών Αυτοδιοι¬ 
κήσεων που ασχολούνται με τον ποιοτικό και ποσο¬ 
τικό έλεγχο των νωπών και μεταποιημένων γεωργι¬ 
κών προϊόντων φυτικής προέλευσης. 

Ο ΝΟΜΑΡΧΗΣ ΑΝΑΤΟΛΙΚΗΣ ΑΤΤΙΚΗΣ 

Έχοντας υπόψη : 

α) τις διατάξεις του άρθρου 16 του ν. 3205/2003 (ΦΕΚ 
297/Α) «Μισθολογικές ρυθμίσεις λειτουργών και υπαλλή¬ 
λων του Δημοσίου, Ν.Π.Δ.Δ. και Ο.ΤΑ, μονίμων στελεχών 
των Ενόπλων Δυνάμεων και αντιστοίχων της Ελληνικής 
Αστυνομίας, του Πυροσβεστικού και Λιμενικού Σώματος 
και άλλες συναφείς διατάξεις». 

β) τις διατάξεις του άρθρου 25 παρ. 7 του ν. 2738/1999 για 
την διαπίστωση της ανάγκης για υπερωριακή εργασία. 

γ) την ανάγκη καθιέρωσης υπερωριακής εργασίας γεωπό¬ 
νων, υπαλλήλων των Δ/νσεων Γεωργίας των Νομαρχιακών 
Αυτοδιοικήσεων, απασχολούμενων με τον ποιοτικό και πο¬ 
σοτικό έλεγχο κατά το Β' εξάμηνο του έτους 2007. 

δ) το υπ’ αριθμ. 314122/23.8.2007 έγγραφο του Υπουργείου 
Αγροτικής Ανάπτυξης και Τροφίμων με τους αντίστοιχους 
πίνακες κατανομών. 

ε) την υπ’ αριθμ. 12828/19.10.2005 απόφαση του Νομάρ¬ 
χη Ανατ. Αττικής «Μεταβίβαση εξουσίας Υπογραφής ΜΕ 
ΕΝΤΟΛΗ ΝΟΜΑΡΧΗ» 

στ) από την απόφαση αυτή προκαλείται δαπάνη ύψους 
2.000 Ευρώ, η οποία θα καλυφθεί από τους κωδικούς 0511 
και 0512, αποφασίζουμε: 

Εγκρίνουμε την καθιέρωση υπερωριακής εργασίας για τους 
υπηρετούντες υπαλλήλους της Δ/νσης Γεωργίας στην Νο¬ 
μαρχιακή Αυτοδιοίκηση Ανατ. Αττικής, σύνολο έως 6 που θα 
ασχοληθούν με τον ποιοτικό και ποσοτικό έλεγχο νωπών και 
μεταποιημένων ή προοριζόμενων για μεταποίηση προϊόντων 
φυτικής προέλευσης και που δεν εμπίπτουν στις διατάξεις του 
άρθρου 14 του ν. 3460/2006 συνολικής δαπάνης μέχρι 2.000,00 
Ευρώ, σύμφωνα με το συνημμένο πίνακα Συγκεκριμένα: 

Α) Γ ια τους υπηρετούντες υπαλλήλους της Δ/νσης Γ εωργίας 
στην Νομαρχιακή Αυτοδιοίκηση Ανατ. Αττικής σύνολο έως 4, 
που θα ασχοληθούν με τον ποιοτικό και ποσοτικό έλεγχο των 
σταφυλιών για οινοποίηση και τον έλεγχο γενικά της μεταποίη¬ 
σης αυτών υπερωριακή εργασία απογευματινή, Κυριακών, εξαι¬ 
ρέσιμων και νυχτερινών μέχρι του ποσού των 1.500,00 ευρώ. 

Β) Γ ια τους υπηρετούντες υπαλλήλους της Δ/νσης Γ εωρ¬ 
γίας στην Νομαρχιακή Αυτοδιοίκηση Ανατ. Αττικής σύνολο 
έως 2 που θα ασχοληθούν με τον ποιοτικό και ποσοτικό 
έλεγχο νωπών και μεταποιημένων (με ελέγχους που εκτε- 
λούνται άνευ αιτήσεως του ενδιαφερομένου) υπερωριακή 
απογευματινή εργασία μέχρι του ποσού των 500,00 ευρώ. 

Με απόφαση της Διευθύνσεως Γ εωργίας θα ορισθούν οι 
υπάλληλοι και η κατανομή των εγκεκριμένων ωρών υπε- 
ρωριακής εργασίας ανά μήνα για τον καθένα για το Β' 
εξάμηνο του 2007 

Η απόφαση αυτή να δημοσιευθεί στην Εφημερίδα της 
Κυβερνήσεως και να έχει αναδρομική ισχύ από 25.8.2007. 

Παλλήνη, 12 Σεπτεμβρίου 2007 
Με εντολή Νομάρχη 
Ο Γ ενικός Γ ραμματέας 
ΔΗΜΗΤΡΙΟΣ ΖΕΓΓΙΝΗΣ 

